ARS Kunstilinnaku foto ja kunsti printimise töötuba on saanud uue hingamise. Siiani nime all Diesel Arts tegutsenud stuudio-labor toimetab nüüdsest Craftrag'i nime all ning pakub kunstnikele täislahendusi järgmiste teenuste osas: skaneerimine, retušeerimine, proofimine, printimine, raamimine, pakkimine ja saatmine ning installeerimine.
#000002
Craftragi juht ja asutaja Andres Toodo on olnud eesti suureformaadilise foto ja kunsti printimise sünni juures. Üle viieteistkümne aasta järjepidevust, kogemusi ning teadmisi – nii pika ajalooga prindistuudio on Eestis ainulaadne. Aja jooksul omandatud teadmisi jagab Andres õppejõuna EKA-s ning erinevatel printimise ja värvihalduse kursustel, tänaseks on Craftrag'iga ühinenud ka endine EKA õppemeister Marko Nautras.
#000003